
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2811 

22 Δεκεμβρίου 2015 


ΑΠΟΦΑΣΕΙ Σ 

Αριθμ. ΔΑΕΦΚ/οικ 5454/Α321 

Προθεσμίες και διαδικασία χορήγησης στεγαστικής 
συνδρομής για ανακατασκευή, αυτοστέγαση, απο¬ 
περάτωση και επισκευή κτηρίων πληγέντων από τις 
κατολισθήσεις του Ιανουάριου και Φεβρουάριου 2015 
σε περιοχές των Περιφερειών Δυτικής Ελλάδας, Στε¬ 
ρεός Ελλάδας και Ηπείρου. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της από 28.7.1978 Πράξης Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος και ρυθμίσεως συναφών θεμάτων» που 
κυρώθηκε με το Νόμο 867/1979 (Φ.Ε.Κ. 24/Α77.02.1979) 
και ειδικότερα τις διατάξεις του άρθρου 2, παρ. 2 και 
του άρθρου 5, παρ. 4 της Πράξεως. 

2. Τις διατάξεις των άρθρων 1 και 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1981 και ρυθμίσεως ετέρων συναφών θεμάτων» που κυ¬ 
ρώθηκε με το άρθρο πρώτο του Ν. 1190/1981 (Φ.Ε.Κ. 203/ 
Α'/30.07.1981). 

3. Τις διατάξεις του άρθρου πέμπτου του Ν. 1190/1981 
(Φ.Ε.Κ. 203/Α'/30.07.1981) όπως τροποποιήθηκε και 
συμπληρώθηκε με το άρθρο 1, παρ. 42 και 43 του 
Ν. 2412/1996 ( Φ.Ε.Κ. 123/Α717.06.1996) «Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερ¬ 
νητικά όργανα και άλλες διατάξεις». 

4. Τις διατάξεις της παρ. 2 του άρθρου 1 του 
Ν. 1283/1982 (ΦΕΚ 114/Α717.9.1982) «Για τις προθεσμίες 
υποβολής αιτήσεων δανειοδότησης των σεισμοπλήκτων 
και τη ρύθμιση άλλων θεμάτων». 

5. Το άρθρο 10 του Ν. 2576/1998 (ΦΕΚ 25/Α709.02.1998) 
«Βελτίωση των διαδικασιών για την ανάθεση της κα¬ 
τασκευής των δημοσίων έργων και άλλες διατάξεις». 

6. Το Π.δ. 109/2014 (Φ.Ε.Κ. 176/Α729.8.2014) «Οργανισμός 
του Υπουργείου Υποδομών, Μεταφορών και Δικτύων». 

7. Το άρθρο 3 του Π.δ. 70/2015 (Φ.Ε.Κ. 114/Α722.09.2015) 
για την ανασύσταση του Υπουργείου Υποδομών, Μετα¬ 
φορών και Δικτύων. 


8. Το Π.δ. 73/2015 (Φ.Ε.Κ. 116/Α723.09.2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Την παράγραφο 2β του αρ. 107 της Συνθήκης για τη 
λειτουργία της ΕυρωπάίκήςΈνωσης (Επίσημη Εφημερί¬ 
δα της ΕυρωπάίκήςΈνωσης 0326/26.10.2012), σύμφωνα 
με την οποία «Συμβιβάζονται με την εσωτερική αγορά, οι 
ενισχύσεις για την επανόρθωση ζημιών που προκαλού- 
νται από θεομηνίες ή άλλα έκτακτα γεγονότα» καθώς 
και τον Κανονισμό (ΕΕ) αριθ. 651/2014 της Επιτροπής της 
17ης Ιουνίου 2014 και τον Κανονισμό (ΕΕ) αριθ. 702/2014 
της Επιτροπής της 25ης Ιουνίου 2014. 

10. Την υπ’ αριθμ. πρωτ. οικ. 20699/30.03.2015 (Φ.Ε.Κ. 
204/Υ.Ο.Δ.Δ./1.04.2015) απόφαση του Πρωθυπουργού 
και του Υπουργού Οικονομίας, Υποδομών, Ναυτιλίας 
και Τουρισμού με θέμα «Διορισμός Γενικού Γραμματέα 
Υποδομών του Υπουργείου Οικονομίας, Υποδομών, Ναυ¬ 
τιλίας και Τουρισμού». 

11. Την Δ16α/04/773/29.11.1990 (Φ.Ε.Κ. 746/Β730.11.1990) 
κοινή απόφαση Υπουργού Προεδρίας Κυβερνήσεως και 
Αν. Υπουργού ΠΕ.ΧΩ.Δ.Ε., "Εξαίρεση διοικητικών πράξε¬ 
ων ή εγγράφων από τον κανόνα των τριών υπογραφών". 

12. Την υπ’ αριθμ. πρωτ. ΔΑΕΦΚ/οικ. 2263/Α325/ 
21.05.2015 (Φ.Ε.Κ. 1143/Β716.06.2015) (Διόρθωση σφάλ¬ 
ματος (Φ.Ε.Κ. 2241/Β719-10.2015)) κοινή απόφαση των 
Υπουργών Οικονομικών, Εσωτερικών και Διοικητικής 
Ανασυγκρότησης, Οικονομίας, Υποδομών Ναυτιλίας και 
Τουρισμού με θέμα «Οριοθέτηση περιοχών και χορήγη¬ 
ση στεγαστικής συνδρομής για την αποκατάσταση των 
ζημιών σε κτίρια, από τις κατολισθήσεις του Ιανουάριου 
και Φεβρουάριου 2015 σε περιοχές των Περιφερειών 
Δυτικής Ελλάδας, Στερεός Ελλάδας και Ηπείρου». 

13. Την υπ’ αριθμ. πρωτ. οικ/1061/Α345/05.02.2002 (ΦΕΚ 
163/Β714.02.2002) (Ορθή επανάληψη 27.2.2002) απόφαση 
Υφυπουργού ΠΕ.ΧΩ.Δ.Ε. «Προθεσμία υποβολής ενστά¬ 
σεων κατά Πράξεων των Τ ομέων και Γ ραφείων Απο¬ 
κατάστασης Σεισμοπαθών-Πλημμυροπαθών κ.λπ. και 
αιτήσεων για επανεξέταση κτιρίων». 

14. Την υπ’ αριθμ. πρωτ. οικ: 6772/Β9β/19.12.2011 (Φ.Ε.Κ. 
3201/Β730.12.2011) απόφαση του Υφυπουργού Υποδομών, 
Μεταφορών και Δικτύων «Τιμολόγιο υπολογισμού δα¬ 
πάνης των εργασιών επισκευής για την αποκατάσταση 
των ζημιών σε κτίρια που έχουν πληγεί από φυσικές κα¬ 
ταστροφές (σεισμό, πυρκαγιά, πλημμύρα, κατολίσθηση) 
και της αντίστοιχης Στεγαστικής Συνδρομής». 

15. Την υπ’ αριθμ. πρωτ. οικ. 7791/Α314/24.9.2014 (Φ.Ε.Κ. 
2658/Β78.10.2014) απόφαση Υπουργού Υ.ΜΕ.ΔΙ. με θέμα 
«Καθορισμός Διαδικασίας Ελέγχου Κτιρίων, Ελέγχου 
Φακέλων Επισκευής και Ανακατασκευής Κτιρίων καθώς 
και εκδίκασης Ενστάσεων, μετά από Φυσικές Καταστρο¬ 
φές». 

16. Τη με αρ. πρωτ. οικ. 33497/456/29.05.2015 (Φ.Ε.Κ. 
1008/Β/29.05.2015) Απόφαση του Αναπληρωτή Υπουρ¬ 
γού Οικονομίας, Υποδομών, Ναυτιλίας και Τουρισμού με 
θέμα «Μεταβίβαση δικαιώματος υπογραφής «με εντολή 
Αναπληρωτή Υπουργού» στους: Γενική Γραμματέα επί 
θεμάτων Υποδομών, Μεταφορών και Δικτύων, όπως 
αυτά ορίζονται σύμφωνα με το άρθρο 2 παρ. 1β του 
Π.δ. 109/2014, Γ ενικό Γ ραμματέα Υποδομών, Γ ενικό Γ ραμ¬ 
ματέα Τηλεπικοινωνιών και Ταχυδρομείων και στους 
Προϊστάμενους Γενικών Διευθύνσεων, Προϊσταμένους 
Διευθύνσεων και Προϊσταμένους Τμημάτων του Π.δ. 
109/2014, όπως ισχύει» η οποία εξακολουθεί να ισχύει μέ¬ 
χρι την ανάκληση της από το αρμόδιο όργανο (παρ.4του 
άρθρου 29 του Ν.1558/1985 (Φ.Ε.Κ. 137/Α/26.07.1985). 

και επειδή, 

• θα πρέπει να αποκατασταθούν οι βλάβες που έχουν 
προκληθεί από τις κατολισθήσεις του Ιανουάριου και 
Φεβρουάριου 2015 σε περιοχές των Περιφερειών Δυτι¬ 
κής Ελλάδας, Στερεός Ελλάδας και Ηπείρου, αποφα¬ 
σίζουμε: 

Α. ΠΡΟΘΕΣΜΙΕΣ 

1. Οι ιδιοκτήτες των κτιρίων που έχουν πληγεί από 
κατολισθήσεις του Ιανουάριου και Φεβρουάριου 2015 
σε περιοχές των Περιφερειών Δυτικής Ελλάδας, Στε¬ 
ρεός Ελλάδας και Ηπείρου οι οποίες έχουν οριοθετη- 
θεί και έχουν καθοριστεί τα σχετικά με τη χορήγηση 
στεγαστικής συνδρομής με την με αρ. πρωτ. ΔΑΕΦΚ/ 
οικ.2263/Α325/21.5.2015 (Φ.Ε.Κ. 1143/Β716.06.2015) πρέπει 
να υποβάλουν εντός της προθεσμίας που ορίζεται σε 
αυτή (παρ. 2 «ΠΡΟΘΕΣΜΙΕΣ») αίτηση με τα απαραίτητα 
δικαιολογητικά για την έκδοση έκθεσης αυτοψίας χα¬ 
ρακτηρισμού του. 

2. Οι ιδιοκτήτες κτιρίων οι οποίοι, μετά την έκδοση της 
έκθεσης χαρακτηρισμού του κτιρίου τους, επιθυμούν 
να προβούν σε επισκευή, ανακατασκευή, αυτοστέγαση 
ή αποπεράτωση, δύνανται να υποβάλλουν αίτηση για 
χορήγηση Στεγαστικής Συνδρομής (Σ.Σ.) (Άτοκο δάνειο 
και Δωρεάν Κρατική Αρωγή) με τα απαραίτητα δικαιο- 
λογητικά στην αρμόδια Υπηρεσία, κατόπιν της έγκρισης 
της Ειδικής Γεωλογικής Μελέτης Καταλληλότητας και 
σύμφωνα με τα παρακάτω: 

ί) Σε περίπτωση που από την εγκεκριμένη Ειδική Γε- 
ωλογική Μελέτη Καταλληλότητας διαφαίνεται καταλ¬ 
ληλότητα υπό προϋποθέσεις προς δόμηση ορισμένων 
περιοχών του οικισμού και προτείνονται συγκεκριμένα 
έργα για την αντιμετώπιση του φαινομένου της κατο¬ 
λίσθησης, οι ιδιοκτήτες δύνανται να υποβάλουν αίτηση 
προκειμένου να καθορισθούν δικαιούχοι και να προβούν 
σε επισκευή, ανακατασκευή, αυτοστέγαση ή αποπερά¬ 
τωση στην ίδια θέση, εντός δεκαοκτώ (18) μηνών από 
την έγγραφη ενημέρωση τους, από την αρμόδια, για το 
έργο της αποκατάστασης, Υπηρεσία, για την ολοκλήρω¬ 
ση των προαναφερόμενων έργων. Η ΔΑΕΦΚ, μετά την 
έγγραφη ενημέρωση της από την οικεία Περιφερειακή 
Ενότητα για την ολοκλήρωση των έργων, θα ενημερώνει 
σχετικά την αρμόδια, για το έργο της αποκατάστασης 
των κτιρίων, Υπηρεσία. 


ϋ) Οι ιδιοκτήτες κτιρίων, τα οποία σύμφωνα με την 
κοινή Υπουργική απόφαση Οριοθέτησης Κατάλληλων 
και Ακατάλληλων Γεωλογικά Ζωνών και Προϋποθέσεων 
Δόμησης βρίσκονται εντός των Κατάλληλων Γεωλογικά 
Ζωνών, δύνανται να υποβάλουν αίτηση προκειμένου να 
καθορισθούν δικαιούχοι και να προβούν σε επισκευή, ανα¬ 
κατασκευή, αυτοστέγαση ή αποπεράτωση στην ίδια θέση, 
εντός δεκαοκτώ (18) μηνών από τη δημοσίευση σε Φ.Ε.Κ. 
της προαναφερόμενης κοινής Υπουργικής απόφασης. 

ιϋ) Οι ιδιοκτήτες κτιρίων, τα οποία σύμφωνα με την 
κοινή Υπουργική απόφαση Οριοθέτησης Κατάλληλων 
και Ακατάλληλων Γ εωλογικά Ζωνών και Προϋποθέσεων 
Δόμησης βρίσκονται εντός των Ακατάλληλων Γεωλογι- 
κά Ζωνών, δύνανται να υποβάλουν αίτηση προκειμένου 
να καθορισθούν δικαιούχοι και να προβούν σε ανα¬ 
κατασκευή, αυτοστέγαση ή αποπεράτωση εκτός των 
Ακατάλληλων Γεωλογικά Ζωνών και εντός της ίδιας 
Περιφερειακής Ενότητας, εντός δεκαοκτώ (18) μηνών 
από τη δημοσίευση σε Φ.Ε.Κ. της προαναφερόμενης 
κοινής Υπουργικής απόφασης. 

Επισημαίνεται ότι στην προαναφερόμενη προθεσμία, 
αίτηση για ανακατασκευή, αυτοστέγαση ή αποπερά¬ 
τωση εκτός των Ακατάλληλων Γεωλογικά Ζωνών και 
εντός της ίδιας Περιφερειακής Ενότητας δύνανται να 
υποβάλλουν οι ιδιοκτήτες όλων των κτιρίων που βρί¬ 
σκονται εντός των Ακατάλληλων Γ εωλογικά Ζωνών. 

ίν) Σε περίπτωση που αποφασιστεί η μεταφορά του 
οικισμού ή τμήματος αυτού σε άλλη κατάλληλη περιοχή, 
οι ιδιοκτήτες των κτιρίων, τα οποία βρίσκονται εντός 
του μεταφερόμενου οικισμού, δύνανται να υποβάλουν 
αίτηση προκειμένου να καθορισθούν δικαιούχοι και να 
προβούν σε ανακατασκευή εντός της προτεινόμενης για 
μετεγκατάσταση περιοχής, εντός δεκαοκτώ (18) μηνών 
από τη δημοσίευση σε Φ.Ε.Κ. της Κοινής Υπουργικής 
Απόφασης Μεταφοράς Οικισμού. 

Επισημαίνεται ότι στην προαναφερόμενη προθεσμία 
αίτηση για ανακατασκευή δύνανται να υποβάλλουν οι 
ιδιοκτήτες όλων των κτιρίων που βρίσκονται εντός του 
μεταφερόμενου οικισμού. 

3. Οι ιδιοκτήτες κτιρίων, τα οποία σύμφωνα με την έκ¬ 
θεση χαρακτηρισμού τους έχουν κατεδαφιστεί ή πρέπει 
να κατεδαφιστούν, (παρ. 4.1 του κεφ. 4 της με αρ. πρωτ. 
ΔΑΕΦΚ/οικ.2263/Α325/21.5.2015 (Φ.Ε.Κ. 1143/Β/16.06.2015) 
κοινής υπουργικής απόφασης), δύνανται να υποβάλ¬ 
λουν αίτηση για χορήγηση Στεγαστικής Συνδρομής (Σ.Σ.) 
(Άτοκο δάνειο και Δωρεάν Κρατική Αρωγή) με τα απα¬ 
ραίτητα δικαιολογητικά στην αρμόδια Υπηρεσία, προ¬ 
κειμένου να προβούν σε ανακατασκευή, αυτοστέγαση 
ή αποπεράτωση κτιρίου σε άλλη θέση εντός της ίδιας 
Περιφερειακής Ενότητας (εφόσον επιτρέπεται η δόμη¬ 
ση), ευθύς μετά την ημερομηνία έκδοσης της έκθεσης 
χαρακτηρισμού του κτιρίου και μέχρι τις προθεσμίες 
που αναφέρονται στις προηγούμενες παραγράφους 2ί, 
ϋ, ίϋ και 2ίν της παρούσας απόφασης, ανάλογα με την 
περίπτωση. 

4. Στις περιπτώσεις πληγέντων κτιρίων που ανήκουν 
σε επιχειρήσεις, η Έγκριση Σ.Σ. για Ανακατασκευή, Αυ¬ 
τοστέγαση, Αποπεράτωση ή η Αδεια Επισκευής του 
πληγέντος κτιρίου, πρέπει να χορηγείται εντός τεσ¬ 
σάρων (4) ετών από την εκδήλωση του γεγονότος και 
εντός του ίδιου χρονικού διαστήματος να συνάπτεται 
η δανειστική σύμβαση με το πιστωτικό ίδρυμα για τη 
χορήγηση του δανείου. 

5. Στις περιπτώσεις κτιρίων που ανήκουν σε επιχειρή¬ 
σεις που δραστηριοποιούνται στην πρωτογενή γεωργική 
παραγωγή, τη μεταποίηση και την εμπορία γεωργικών 
προϊόντων ή σε επιχειρήσεις που δραστηριοποιούνται 
στην παραγωγή, τη μεταποίηση και την εμπορία προϊό¬ 
ντων αλιείας και υδατοκαλλιέργειας, οι ιδιοκτήτες τους 
υποχρεούνται να προχωρήσουν στην αποκατάσταση 
τους (με ανακατασκευή ή αυτοστέγαση ή αποπεράτωση 
ή επισκευή ανάλογα με τον χαρακτηρισμό του κτιρί¬ 
ου), ακολουθώντας την παρακάτω διαδικασία (Κεφ. Β), 
ώστε να τους καταβληθεί το σύνολο της Σ.Σ. εντός των 
τεσσάρων (4) ετών από την εκδήλωση του γεγονότος. 

Η αρμόδια Υπηρεσία στην οποία υποβάλλονται οι 
αιτήσεις έχει οριστεί στην υπ' αριθμ. πρωτ. ΔΑΕΦΚ/ 
οικ.2263/Α325/21.5.2015 (Φ.Ε.Κ. 1143/Β716.06.2015) κοινή 
Υπουργική απόφαση. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ (Σ.Σ.) 

I. ΑΝΑΚΑΤΑΣΚΕΥΗ 

Η διαδικασία χορήγησης Σ.Σ για ανακατασκευή χω¬ 
ρίζεται σε τέσσερα στάδια: 

Ιο στάδιο: Βεβαίωση Καθορισμού Σ.Σ. για Ανακατα¬ 
σκευή 

Ο ιδιοκτήτης, εντός των προθεσμιών που ορίζονται 
στο προηγούμενο κεφάλαιο (Κεφ. Α «ΠΡΟΘΕΣΜΙΕΣ») της 
παρούσας απόφασης, πρέπει να υποβάλλει στην αρμό¬ 
δια Υπηρεσία, αίτηση χορήγησης Σ.Σ. για ανακατασκευή 
συνοδευόμενη από τα ακόλουθα δικαιολογητικά: 

1. Έκθεση αυτοψίας με την οποία το κτίριο κρίθηκε 
κατεδαφιστέο. 

2. Τίτλους ιδιοκτησίας του ακινήτου (εις διπλούν στην 
περίπτωση που δεν έχουν ήδη κατατεθεί) συνοδευόμε- 
νους από τοπογραφικό διάγραμμα. 

3. Πρόσφατο πιστοποιητικό ιδιοκτησίας από το αρμό¬ 
διο Υποθηκοφυλακείο ή κτηματολογικό φύλλο από το 
αρμόδιο Κτηματολογικό Γραφείο (εις διπλούν). 

4. Υπεύθυνη δήλωση του Ν. 1599/1986 (εις διπλούν με 
βεβαιωμένο το γνήσιο της υπογραφής), με το παρακάτω 
κείμενο: 

α) Δεν έχω πάρει άλλο άτοκο δάνειο ή δωρεάν κρατι¬ 
κή αρωγή από άλλο φορέα για το ίδιο ακίνητο λόγω των 
βλαβών που υπέστη το κτίριο από τις κατολισθήσεις 

.και βρίσκεται επί της οδού.στην Τοπική/ 

Δημοτική Κοινότητα .της Δημοτικής Ενότητας 

.του Δήμου.Περιφερειακής Ενότητας. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας των κατολισθήσεων 


γ) Επιθυμώ η δωρεάν κρατική αρωγή που δικαιούμαι 
να μου δοθεί για το κτίριο μου που κρίθηκε κατεδαφι- 
στέο με υπ’ αρ.έκθεση αυτοψίας και βρίσκεται 


δ) Τα στοιχεία του ιδιοκτήτη του ακινήτου την ημέρα 

του συμβάντος ήταν.και το κτίριο που περι- 

γράφεται στ. έκθεση αυτοψίας είναι αυτό που βρίσκεται 

στο οικόπεδο που περιγράφεται στο υπ’ αριθμ. 

συμβόλαιο. 

5. Στις περιπτώσεις που το ακίνητο έχει μεταβιβα¬ 
στεί μετά την ημερομηνία του συμβάντος απαιτείται 
Υπεύθυνη δήλωση του Ν. 1599/1986 (εις διπλούν) του 
προκατόχου του ακινήτου (με βεβαιωμένο τη γνήσιο 
της υπογραφής) με το παρακάτω κείμενο: 
α) Δεν έχω πάρει άλλο άτοκο δάνειο από άλλο φορέα 


για το ίδιο ακίνητο λόγω των βλαβών που υπέστη το 

κτίριο από τις κατολισθήσεις.και βρίσκεται επί 

της οδού.στην Τοπική/Δημοτική Κοινότητα. 

στη Δημοτική Ενότητα του Δήμου.Περιφερειακής 

Ενότητας .ούτε δωρεάν κρατική αρωγή για το 

ίδιο ή άλλο ακίνητο που έχει πληγεί από το προανα- 
φερόμενο συμβάν. 

6. Οικοδομική άδεια του πληγέντος κτιρίου. Σε περί¬ 
πτωση που δεν υπάρχει οικοδομική άδεια απαιτείται η 
προσκόμιση βεβαίωσης από το Δασαρχείο ή από την 
αρμόδια Υ.ΔΟΜ. σύμφωνα με όσα αναγράφονται στην 
παρ. 9 του κεφαλαίου Γ «ΓΕΝΙΚΕΣ ΔΙΑΤΑΞΕΙΣ». 

7. Φωτοαντίγραφο αστυνομικής ταυτότητας του ιδι¬ 
οκτήτη του ακινήτου. 

8. Φωτογραφίες του πληγέντος κτιρίου. Οι φωτο¬ 
γραφίες θα φέρουν το όνομα και την υπογραφή του 
ιδιοκτήτη. 

9. Στις περιπτώσεις διατηρητέων κτιρίων απαιτούνται 
επίσης όλα τα απαραίτητα στοιχεία σχετικά με την 
απόδειξη του χαρακτηρισμού τους. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Ανακατασκευή. Στην υπόψη Βεβαίωση καθορίζεται το 
ύψος της Σ.Σ. (το ποσό του άτοκου δανείου και της 
δωρεάν κρατικής αρωγής) σύμφωνα με το εμβαδόν του 
πληγέντος κτιρίου και τη χρήση αυτού, όπως περιγρά- 
φονται στην Έκθεση αυτοψίας, καθώς και οι δόσεις 
χορήγησης της σύμφωνα με όσα ορίζονται στην κοι¬ 
νή υπουργική απόφαση περί χορήγησης στεγαστικής 
συνδρομής. 

Ορίζεται προθεσμία επτά (7) ετών από τη Βεβαίωση 
Καθορισμού Σ.Σ. για Ανακατασκευή για την ολοκλή¬ 
ρωση της διαδικασίας χορήγησης Σ.Σ. σύμφωνα με τα 
παρακάτω, στην περίπτωση που η Σ.Σ. αποτελείται από 
δάνειο και κρατική αρωγή και αντίστοιχα έξι (6) ετών 
νια την περίπτωση που η Σ.Σ. αποτελείται μόνο από 
κρατική αρωγή, όταν αποδεδειγμένα δεν χορηγείται 
δάνειο από Πιστωτικό Ίδρυμα. 

Σε περίπτωση που οι ιδιοκτήτες δεν προσκομίσουν 
εντός της ανωτέρω προθεσμίας όλα τα απαιτούμενα 
δικαιολογητικά οι αιτήσεις θα τίθενται στο Αρχείο με 
απόφαση του Προϊσταμένου της αρμόδιας Υπηρεσίας. 

Για τη χορήγηση της στεγαστικής συνδρομής σύμφω¬ 
να με τα παρακάτω απαιτείται η έκδοση άδειας δόμη¬ 
σης για την ανέγερση νέου κτιρίου, από την αρμόδια 
Υπηρεσία Δόμησης (Υ.ΔΟΜ.). 

2° στάδιούΕγκριση Σ.Σ. για Ανακατασκευή - Χορήγηση 
Α' δόσης Σ.Σ. 

Για τη χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, αίτηση 
συνοδευόμενη από τα ακόλουθα δικαιολογητικά: 

α) Αδεια δόμησης του νέου κτιρίου (εις διπλούν). 

β) Εγκεκριμένα σχέδια (αρχιτεκτονικά σχέδια και σχέ¬ 
δια ξυλοτύπων). 

γ) Βεβαίωση κατεδάφισης του πληγέντος κτιρίου, (πα¬ 
ράγραφος 11 του κεφαλαίου Γ' «ΓΕΝΙΚΕΣ ΔΙΑΤΑΞΕΙΣ» 
της παρούσας απόφασης και για τις περιπτώσεις που 
απαιτείται η κατεδάφιση στο στάδιο αυτό σύμφωνα με 
την παράγραφο 10 του ίδιου κεφαλαίου), δ) Υπεύθυνη 
δήλωση του Ν. 1599/1986 του ιδιοκτήτη (με βεβαιωμένο 
το γνήσιο της υπογραφής) ότι επιθυμεί τη λήψη μόνο 
της δωρεάν κρατικής αρωγής (στις περιπτώσεις που 
δεν επιθυμεί τη λήψη δανείου). 

ε) Στην περίπτωση πληγέντος κτιρίου που ανήκει σε 
επιχείρηση, (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από 
τον ασφαλιστικό φορέα για την αποκατάσταση του 
κτιρίου, αν έχει αιτηθεί από άλλο δημόσιο φορέα και 
αν έχει εγκριθεί η λήψη αποζημίωσης για τις ίδιες ζη¬ 
μιές εξ αιτίας της εν λόγω κατολίσθησης. Δηλώνεται 
επίσης το ποσό της αποζημίωσης που έχει λάβει και 
η επωνυμία του φορέα. Επιπλέον προσκομίζονται όλα 
τα αποδεικτικά στοιχεία για την αποζημίωση που έχει 
λάβει ή πρόκειται να λάβει από τον άλλο φορέα, όπως 
ασφαλιστήριο συμβόλαιο, απόφαση έγκρισης αποζημί¬ 
ωσης κ,λπ. 

Μετά τον έλεγχο των δικαιολογητικών εκδίδεται η 
Έγκριση Στεγαστικής Συνδρομής για ανακατασκευή, 
και χορηγείται η πρώτη (Α') δόση της εγκεκριμένης Σ.Σ. 
όπως αυτή καθορίζεται στη σχετική κοινή υπουργική 
απόφαση περί χορήγησης στεγαστικής συνδρομής. 

Σε περίπτωση που το νέο κτίριο ανεγερθεί σε δια¬ 
φορετικό οικόπεδο από αυτό που βρισκόταν το πληγέν 
κτίριο, ο δικαιούχος πρέπει να προσκομίσει τίτλους ιδι¬ 
οκτησίας του νέου οικοπέδου (εις διπλούν) καθώς και 
πρόσφατο πιστοποιητικό ιδιοκτησίας από το αρμόδιο 
Υποθηκοφυλακείο ή κτηματολογικό φύλλο από το αρ¬ 
μόδιο Κτηματολογικό Γραφείο (εις διπλούν). 

Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό'Ιδρυμα, ο δικαιού¬ 
χος θα πρέπει να προσκομίσει την έγγραφη αρνητική 
απάντηση του Πιστωτικού Ιδρύματος προκειμένου η 
Υπηρεσία να τροποποιήσει τηνΈγκριση Σ.Σ. ώστε να του 
χορηγηθεί μόνο η αναλογούσα δωρεάν κρατική αρωγή 
της Α' δόσης στεγαστικής συνδρομής. 

3° στάδιο:Έγκριση χορήγησης Β' δόσης Σ.Σ. 

Μετά την περαίωση του φέροντος οργανισμού του 
νέου κτιρίου, ο δικαιούχος πρέπει να υποβάλει αίτηση 
για χορήγηση "Βεβαίωσης Προόδου Εργασιών Ανακα- 
τασκευής -Έγκριση Χορήγησης Β' δόσης Στεγαστικής 
Συνδρομής", συνοδευόμενη από τα ακόλουθα δικαιο- 
λογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστεί. 

β) Φωτογραφίες όψεων του νέου κτιρίου. Οι φωτο¬ 
γραφίες θα φέρουν το όνομα και την υπογραφή του 
ιδιοκτήτη, 

γ) Έγγραφα της Υ.ΔΟΜ. από τα οποία προκύπτει ότι 
δεν έχουν διαπιστωθεί παραβάσεις ή ότι εφόσον υπήρ¬ 
χαν, αυτές έχουν αρθεί και ότι είναι δυνατή η συνέχιση 
των εργασιών. 

Τα έγγραφα αυτά θα ζητούνται εφόσον αυτό απαιτεί¬ 
ται από το Ν. 4030/2011 (Φ.Ε.Κ. 249/Α'/25.11.2011). 

Σε περίπτωση αλλαγών, τροποποιήσεων της άδειας 
δόμησης θα πρέπει να ενημερώνεται η Υπηρεσία με τα 
σχετικά στοιχεία. 

Μετά τον έλεγχο των υποβαλλόμενων δικαιολογη- 
τικών και αφού προηγηθεί η διενέργεια αυτοψίας από 
Μηχανικούς της αρμόδιας Υπηρεσίας για τη διαπίστωση 
της εκτέλεσης των απαιτούμενων εργασιών, εκδίδεται 
Βεβαίωση Προόδου Εργασιών Ανακατασκευής -Έγκριση 
Χορήγησης Β' δόσης Στεγαστικής Συνδρομής. 

Με τη βεβαίωση αυτή χορηγείται στο δικαιούχο η 


δεύτερη (Β') δόση της εγκεκριμένης Σ.Σ. όπως αυτή 
καθορίζεται με την κοινή υπουργική απόφαση περί χο¬ 
ρήγησης στεγαστικής συνδρομής. 

Επισημαίνεται ότι κατά την ημερομηνία υποβολής της 
αίτησης για χορήγηση Β' δόσης Σ.Σ. η οικοδομική άδεια 
του νέου κτιρίου θα πρέπει να είναι σε ισχύ. 

4° στάδιο: Έγκριση χορήγησης Γ' δόσης Σ.Σ. 
ί) Περιπτώσεις χορήγησης στεγαστικής συνδρομής 
αποτελούμενη από δάνειο και δωρεάν κρατική αρωγή 
Μετά την περαίωση του νέου κτιρίου και εντός επτά 
(7) ετών από τη Βεβαίωση Καθορισμού Σ.Σ. για ανακα¬ 
τασκευή, ο δικαιούχος πρέπει να υποβάλει αίτηση για 
Έγκριση Χορήγησης Ρ δόσης Στεγαστικής Συνδρομής 
και Περαίωσης Εργασιών Ανακατασκευής, συνοδευόμε¬ 
νη από τα ακόλουθα δικαιολογητικά: 

α) Υπεύθυνη Δήλωση του ιδιώτη Μηχανικού στην 
οποία θα δηλώνει ότι έχει περαιωθεί το νέο κτίριο εντός 
του χρόνου ισχύος της οικοδομικής άδειας, 
β) Φωτογραφίες του νέου κτιρίου. Οι φωτογραφίες 
θα φέρουν το όνομα και την υπογραφή του ιδιοκτήτη, 
γ) Αντίγραφο του Πιστοποιητικού Ελέγχου Κατασκευ¬ 
ής (Π.Ε.Κ.) της Υ.ΔΟΜ. 

δ) Βεβαίωση κατεδάφισης του πληγέντος κτιρίου, 
(παράγραφος 11 του Κεφ. Ρ «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης και για τις περιπτώσεις που απαι¬ 
τείται η κατεδάφιση στο στάδιο αυτό σύμφωνα με την 
παράγραφο 10 του ίδιου κεφαλαίου). 

ϋ) Περιπτώσεις χορήγησης στεγαστικής συνδρομής 
αποτελούμενη μόνο από δωρεάν κρατική αρωγή 
Ειδικά και μόνο για τις περιπτώσεις που αποδεδειγ¬ 
μένα δεν χορηγείται από το Πιστωτικό Ίδρυμα άτοκο 
δάνειο και λαμβάνεται μόνο δωρεάν κρατική αρωγή, η 
αίτηση για Έγκριση Χορήγησης Γ' δόσης Στεγαστικής 
Συνδρομής, υποβάλλεται μετά την περαίωση της τοι¬ 
χοποιίας και των επιχρισμάτων του νέου κτιρίου και 
εντός έξι (6) ετών από τη Βεβαίωση Καθορισμού Σ.Σ. 
για ανακατασκευή. Η αίτηση αυτή συνοδεύεται από τα 
ακόλουθα δικαιολογητικά: 

α) Τεχνική Έκθεση του ιδιώτη Μηχανικού στην οποία 
θα αναφέρονται οι εργασίες που έχουν εκτελεστεί, 
β) Φωτογραφίες του νέου κτιρίου. Οι φωτογραφίες 
θα φέρουν το όνομα και την υπογραφή του ιδιοκτήτη, 
γ) Έγγραφα της Υ.ΔΟΜ. από τα οποία προκύπτει ότι 
δεν έχουν διαπιστωθεί παραβάσεις ή ότι εφόσον υπήρ¬ 
χαν, αυτές έχουν αρθεί και ότι είναι δυνατή η συνέχιση 
των εργασιών. 

Τα έγγραφα αυτά θα ζητούνται εφόσον αυτό απαιτεί¬ 
ται από το ν. 4030/2011 (Φ.Ε.Κ. 249/Α'/25.11.2011). 

Σε περίπτωση αλλαγών, τροποποιήσεων της άδειας 
δόμησης θα πρέπει να ενημερώνεται η Υπηρεσία με τα 
σχετικά στοιχεία. 

δ) Βεβαίωση κατεδάφισης του πληγέντος κτιρίου, 
(παράγραφος 11 του Κεφ. Γ' «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης και για τις περιπτώσεις που απαι¬ 
τείται η κατεδάφιση στο στάδιο αυτό σύμφωνα με την 
παράγραφο 10 του ίδιου κεφαλαίου). 

Επισημαίνεται ότι κατά την ημερομηνία υποβολής της 
αίτησης για χορήγηση Γ' δόσης Σ.Σ. η οικοδομική άδεια 
του νέου κτιρίου θα πρέπει να είναι σε ισχύ. 

Μετά τον έλεγχο των υποβαλλομένων δικαιολογητι- 
κών (περιπτώσεις ί και ϋ) και αφού προηγηθεί η διενέρ¬ 
γεια αυτοψίας από Μηχανικούς της αρμόδιας Υπηρεσίας 
για τη διαπίστωση της εκτέλεσης των απαιτούμενων 

εργασιών εκδίδεται Βεβαίωση Περαίωσης Εργασιών 
Ανακατασκευής - Έγκριση Χορήγησης Γ' δόσης Στε- 
γαστικής Συνδρομής ή Βεβαίωση Εκτέλεσης Εργασιών 
Ανακατασκευής -Έγκριση Χορήγησης Γ' δόσης Στεγα- 
στικής Συνδρομής, ανάλογα με την περαίωση του νέου 
κτιρίου ή όχι, σύμφωνα με τα προαναφερόμενα. 

Με τη βεβαίωση αυτή χορηγείται στο δικαιούχο η τρί¬ 
τη (Γ') δόση της εγκεκριμένης στεγαστικής συνδρομής 
όπως αυτή καθορίζεται με την κοινή υπουργική απόφα¬ 
ση περί χορήγησης στεγαστικής συνδρομής. 

II. ΑΥΤΟΣΤΕΓΑΣΗ 

ΙΙα. ΑΓΟΡΑ ΕΤΟΙΜΟΥ ΚΤΙΡΙΟΥ 

Η διαδικασία χορήγησης Σ.Σ. για αυτοστέγαση χωρί¬ 
ζεται σε δυο στάδια: 

Ιο στάδιο: Βεβαίωση Καθορισμού Σ.Σ. για Αυτοστέ¬ 
γαση 

Ο δικαιούχος υποχρεούται να υποβάλλει εντός των 
προθεσμιών που ορίζονται στο προηγούμενο κεφάλαιο 
(Κεφ. Α «ΠΡΟΘΕΣΜΙΕΣ») της παρούσας απόφασης, στην 
αρμόδια Υπηρεσία αίτηση χορήγησης στεγαστικής συν¬ 
δρομής για αυτοστέγαση συνοδευόμενη από τα δικαιο- 
λογητικά που προαναφέρθηκαν στο πρώτο (Ιο ) στάδιο 
της ανακατασκευής (Κεφ. ΒΙ). 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αυτοστέγαση σε έτοιμο κτίριο. Στην υπόψη Βεβαίωση κα¬ 
θορίζεται το ύψος της Στεγαστικής Συνδρομής (το ποσό 
του άτοκου δανείου και της δωρεάν κρατικής αρωγής) 
σύμφωνα με το εμβαδόν του πληγέντος κτιρίου και τη 
χρήση αυτού όπως περιγράφονται στην'Εκθεση αυτοψίας. 

Για τη χορήγηση της στεγαστικής συνδρομής σύμφω¬ 
να με τα παρακάτω απαιτείται η αγορά νέου κτιρίου. 

2ο στάδιο: Έγκριση Σ.Σ. για Αυτοστέγαση 

Ο δικαιούχος υποχρεούται να υποβάλλει στην αρμό¬ 
δια Υπηρεσία, εντός χρονικού διαστήματος δεκαοκτώ 
(18) μηνών από την έκδοση της Βεβαίωσης Καθορισμού 
Σ.Σ. για Αυτοστέγαση, αίτηση συνοδευόμενη από τα 
ακόλουθα δικαιολογητικά: 

α) Οριστικό συμβόλαιο αγοράς κτιρίου με το τοπο- 
γραφικό που το συνοδεύει καθώς και πιστοποιητικό 
μεταγραφής και ιδιοκτησίας από το Υποθηκοφυλακείο 
ή κτηματολογικό φύλλο από το αρμόδιο Κτηματολογικό 
Γ ραφείο (εις διπλούν). 

β) Οικοδομική άδεια αγοραζόμενου κτιρίου (εις δι- 
πλούν). Σε περίπτωση που δεν υπάρχει οικοδομική άδεια 
απαιτείται η προσκόμιση βεβαίωσης από το Δασαρχείο 
ή από την αρμόδια Υ.ΔΟΜ. σύμφωνα με όσα αναφέρο- 
νται στην παρ. 9 του κεφαλαίου Γ' «ΓΕΝΙΚΕΣ ΔΙΑΤΑΞΕΙΣ» 
ώστε να αποδεικνύεται ότι το κτίριο δεν βρίσκεται σε 
δασική έκταση. 

γ) Εγκεκριμένα σχέδια του αγοραζόμενου κτιρίου (αρ¬ 
χιτεκτονικά σχέδια και σχέδια ξυλοτύπων). 

δ) Βεβαίωση για τη στατική επάρκεια του κτιρίου από 
δύο Πολιτικούς Μηχανικούς, στην περίπτωση που το 
αγοραζόμενο κτίριο δεν έχει οικοδομική άδεια (κτίρια 
προ του 1955). 

ε) Βεβαίωση κατεδάφισης του πληγέντος κτιρίου, 
(παράγραφος 11 του Κεφ. Γ'«ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης). 

στ) Υπεύθυνη δήλωση του Ν. 1599/1986 του ιδιοκτήτη 
(με βεβαιωμένο το γνήσιο της υπογραφής) ότι επιθυμεί 
τη λήψη μόνο της δωρεάν κρατικής αρωγής (στις περι¬ 
πτώσεις που δεν επιθυμεί τη λήψη δανείου). 


ζ) Στην περίπτωση πληγέντος κτιρίου που ανήκει σε 
επιχείρηση, (κατ’ εφαρμογή της παρ. 3.14 της σχετικής 
με το συμβάν κοινής Υπουργικής απόφασης χορήγησης 
στεγαστικής συνδρομής) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από 
τον ασφαλιστικό φορέα για την αποκατάσταση του 
κτιρίου, αν έχει αιτηθεί από άλλο δημόσιο φορέα και 
αν έχει εγκριθεί η λήψη αποζημίωσης για τις ίδιες ζη¬ 
μιές εξ αιτίας της εν λόγω κατολίσθησης. Δηλώνεται 
επίσης το ποσό της αποζημίωσης που έχει λάβει και 
η επωνυμία του φορέα. Επιπλέον προσκομίζονται όλα 
τα αποδεικτικά στοιχεία για την αποζημίωση που έχει 
λάβει ή πρόκειται να λάβει από τον άλλο φορέα, όπως 
ασφαλιστήριο συμβόλαιο, απόφαση έγκρισης αποζημί¬ 
ωσης κ.λπ. 

Μετά τον έλεγχο των δικαιολογητικών εκδίδεται από 
την αρμόδια ΥπηρεσίαΈγκριση Σ.Σ. για Αυτοστέγαση με 
την οποία χορηγείται στον δικαιούχο εφάπαξ το ποσό 
της στεγαστικής συνδρομής. 

Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό'Ιδρυμα, ο δικαιού¬ 
χος θα πρέπει να προσκομίσει την έγγραφη αρνητική 
απάντηση του Πιστωτικού Ιδρύματος προκειμένου η 
Υπηρεσία να τροποποιήσει την Έγκριση Στεγαστικής 
Συνδρομής ώστε να του χορηγηθεί μόνο η αναλογούσα 
δωρεάν κρατική αρωγή. 

ΙΙβ. ΜΕ ΑΓΟΡΑ ΥΠΟ ΑΝΕΓΕΡΣΗ ΚΤΙΡΙΟΥ 

Σε περίπτωση που αγοράζεται κτίριο υπό ανέγερση, 
η διαδικασία χορήγησης στεγαστικής συνδρομής για 
αυτοστέγαση χωρίζεται σε τέσσερα στάδια. 

Ιο στάδιο: Βεβαίωση Καθορισμού Σ.Σ. για Αυτοστέ¬ 
γαση 

Ο δικαιούχος πρέπει να υποβάλλει εντός των προθε¬ 
σμιών που ορίζονται στο προηγούμενο κεφάλαιο (Κεφ. Α 
«ΠΡΟΘΕΣΜΙΕΣ») της παρούσας απόφασης, στην αρμόδια 
Υπηρεσία, αίτηση χορήγησης Σ.Σ. για αυτοστέγαση σε 
κτίριο υπό ανέγερση. 

Γ ια την έκδοση της Βεβαίωσης Καθορισμού Σ.Σ. για 
Αυτοστέγαση ακολουθείται η διαδικασία και οι προ¬ 
θεσμίες που προαναφέρθηκαν στο Ιο στάδιο για την 
έκδοση της Βεβαίωσης Καθορισμού Σ.Σ. για Ανακατα- 
σκευή (Κεφ. Β' παρ. I) 

2ο στάδιούΕγκριση Σ.Σ. για Αυτοστέγαση - Χορήγηση 
Α' δόσης Σ.Σ. 

Ο δικαιούχος υποχρεούται να υποβάλλει στην αρμό¬ 
δια Υπηρεσία, αίτηση συνοδευόμενη από τα ακόλουθα 
δικαιολογητικά: 

α) Οριστικό συμβόλαιο αγοράς κτιρίου με το τοπο- 
γραφικό που το συνοδεύει καθώς και πιστοποιητικό 
μεταγραφής και ιδιοκτησίας από το Υποθηκοφυλακείο 
ή κτηματολογικό φύλλο από το αρμόδιο Κτηματολογικό 
Γ ραφείο (εις διπλούν). 

β) Οικοδομική άδεια σε ισχύ, του αγοραζόμενου κτι¬ 
ρίου (εις διπλούν). 

γ) Εγκεκριμένα σχέδια του αγοραζόμενου κτιρίου (αρ¬ 
χιτεκτονικά σχέδια και σχέδια ξυλοτύπων). 

δ) Βεβαίωση κατεδάφισης του πληγέντος κτιρίου, 
(παράγραφος 11 του Κεφ. Γ' «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης). 

ε) Στην περίπτωση πληγέντος κτιρίου που ανήκει σε 
επιχείρηση, (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 

στεγαστικής συνδρομής) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από 
τον ασφαλιστικό φορέα για την αποκατάσταση του 
κτιρίου, αν έχει αιτηθεί από άλλο δημόσιο φορέα και 
αν έχει εγκριθεί η λήψη αποζημίωσης για τις ίδιες ζη¬ 
μιές εξ αιτίας της εν λόγω κατολίσθησης. Δηλώνεται 
επίσης το ποσό της αποζημίωσης που έχει λάβει και 
η επωνυμία του φορέα. Επιπλέον προσκομίζονται όλα 
τα αποδεικτικά στοιχεία για την αποζημίωση που έχει 
λάβει ή πρόκειται να λάβει από τον άλλο φορέα, όπως 
ασφαλιστήριο συμβόλαιο, απόφαση έγκρισης αποζημί¬ 
ωσης κ,λπ. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Έγκριση Σ.Σ. για Αυτοστέγαση 
και χορηγείται η πρώτη (Α') δόση της εγκεκριμένης 
στεγαστικής συνδρομής όπως αυτή καθορίζεται στην 
κοινή υπουργική απόφαση περί χορήγησης στεγαστικής 
συνδρομής. 

3ο στάδιο και 4ο στάδιο: Έγκριση Χορήγησης Β' δό¬ 
σης - Γ' δόσης Σ.Σ. 

Για τα επόμενα στάδια χορήγησης στεγαστικής συν¬ 
δρομής ακολουθείται η ίδια διαδικασία με αυτή της 
ανακατασκευής (Κεφ. Β παρ. I). 

Σημειώνεται ότι ο δικαιούχος στεγαστικής συνδρομής 
για αυτοστέγαση, πριν την αγορά νέου κτιρίου (έτοιμου 
ή υπό ανέγερση κτιρίου) θα πρέπει να υποβάλλει στην 
αρμόδια Υπηρεσία αίτηση στην οποία θα δηλώνονται 
τα στοιχεία του ακινήτου που πρόκειται να αγοράσει 
προκειμένου να διενεργηθεί αυτοψία από την αρμόδια 
Υπηρεσία και να διαπιστωθεί αν το ακίνητο πληροί τις 
προϋποθέσεις όπως αναφέρεται στην κοινή υπουργική 
απόφαση περί χορήγησης στεγαστικής συνδρομής. 

III. ΑΠΟΠΕΡΑΤΩΣΗ 

Διαδικασία χορήγησης Σ.Σ. για αποπεράτωση. 

Ιο στάδιο: Χορήγηση Βεβαίωσης Καθορισμού Σ.Σ. για 
Αποπεράτωση 

Ο δικαιούχος πρέπει να υποβάλλει εντός των προθε¬ 
σμιών που ορίζονται στο προηγούμενο κεφάλαιο (Κεφ. 
Α' «ΠΡΟΘΕΣΜΙΕΣ») της παρούσας απόφασης, στην αρμό¬ 
δια Υπηρεσία, αίτηση χορήγησης Σ.Σ. για αποπεράτωση. 

Γ ια την έκδοση της Βεβαίωσης Καθορισμού Σ.Σ. για 
Αποπεράτωση ακολουθείται η διαδικασία και οι προ¬ 
θεσμίες που προαναφέρθηκαν στο Ιο στάδιο για την 
έκδοση της Βεβαίωσης Καθορισμού Σ.Σ. για Ανακατα- 
σκευή (Κεφ. Β' παρ. I). 

2ο στάδιο:Έγκριση Σ.Σ. για Αποπεράτωση - Χορήγηση 
Α'δόσης Σ.Σ. 

Γ ια τη χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, αίτηση 
συνοδευόμενη από τα ακόλουθα δικαιολογητικά: 

α) Οικοδομική άδεια σε ισχύ, του προς αποπεράτωση 
κτιρίου (εις διπλούν) 

β) Εγκεκριμένα σχέδια (αρχιτεκτονικά σχέδια και σχέ¬ 
δια ξυλοτύπων) 

γ) Πίνακα υπολειπόμενων εργασιών και προϋπολογι¬ 
σμού, συμπληρωμένο και υπογεγραμμένο από ιδιώτη 
Μηχανικό (εις διπλούν) (επισυναπτόμενο έντυπο), 

δ) Φωτογραφίες του νέου κτιρίου. Οι φωτογραφίες 
θα φέρουν το όνομα και την υπογραφή του ιδιοκτήτη, 

ε) Τίτλο ιδιοκτησίας του προς αποπεράτωση κτιρί¬ 
ου, συνοδευόμενο από τοπογραφικό διάγραμμα (εις 
διπλούν), 


στ) Πρόσφατο πιστοποιητικό ιδιοκτησίας από το αρ¬ 
μόδιο Υποθηκοφυλακείο ή κτηματολογικό φύλλο από το 
αρμόδιο Κτηματολογικό Γ ραφείο (εις διπλούν), 
ζ) Βεβαίωση κατεδάφισης του πληγέντος κτιρίου, (πα¬ 
ράγραφοι 10 και 11 του κεφαλαίου Γ' «ΓΕΝΙΚΕΣ ΔΙΑΤΑ¬ 
ΞΕΙΣ» της παρούσας απόφασης), 
η) Υπεύθυνη δήλωση του Ν. 1599/1986 του ιδιοκτήτη 
(με βεβαιωμένο το γνήσιο της υπογραφής) ότι επιθυμεί 
τη λήψη μόνο της δωρεάν κρατικής αρωγής (στις περι¬ 
πτώσεις που δεν επιθυμεί τη λήψη δανείου). 

θ) Στην περίπτωση πληγέντος κτιρίου που ανήκει σε 
επιχείρηση, (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης, χορήγησης 
στεγαστικής συνδρομής) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από 
τον ασφαλιστικό φορέα για την αποκατάσταση του 
κτιρίου, αν έχει αιτηθεί από άλλο δημόσιο φορέα και 
αν έχει εγκριθεί η λήψη αποζημίωσης για τις ίδιες ζη¬ 
μιές εξ αιτίας της εν λόγω κατολίσθησης. Δηλώνεται 
επίσης το ποσό της αποζημίωσης που έχει λάβει και 
η επωνυμία του φορέα. Επιπλέον προσκομίζονται όλα 
τα αποδεικτικά στοιχεία για την αποζημίωση που έχει 
λάβει ή πρόκειται να λάβει από τον άλλο φορέα, όπως 
ασφαλιστήριο συμβόλαιο, απόφαση έγκρισης αποζημί¬ 
ωσης κ.λπ. 

Μετά τον έλεγχο των δικαιολογητικών και αφού προη- 
γηθεί η διενέργεια αυτοψίας από Μηχανικούς της αρμό¬ 
διας Υπηρεσίας για τη διαπίστωση των υπολειπόμενων 
εργασιών, εκδίδεται'Εγκριση Σ.Σ. για Αποπεράτωση και 
χορηγείται η πρώτη (Α') δόση της εγκεκριμένης Σ.Σ. 
όπως αυτή καθορίζεται με την κοινή υπουργική απόφα¬ 
ση περί χορήγησης στεγαστικής συνδρομής. 

Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό'Ιδρυμα, ο δικαιού¬ 
χος θα πρέπει να προσκομίσει την έγγραφη αρνητική 
απάντηση του Πιστωτικού Ιδρύματος προκειμένου η 
Υπηρεσία να τροποποιήσει την'Εγκριση Σ.Σ. ώστε να του 
χορηγηθεί μόνο η αναλογούσα δωρεάν κρατική αρωγή. 

Στην περίπτωση που η απαιτούμενη δαπάνη των υπο¬ 
λειπόμενων εργασιών όπως προκύπτει από τον πίνακα, 
[δικαιολογητικά (γ)], είναι μικρότερη από το ποσό της 
Σ.Σ., που καθορίζεται στο πρώτο στάδιο, τότε εγκρίνεται 
ποσό Σ.Σ. ίσο με την απαιτούμενη δαπάνη. 

3ο στάδιο και 4ο στάδιο: Έγκριση Χορήγησης Β' δό¬ 
σης - Γ' δόσης Σ.Σ. 

Ακολουθείται η ίδια διαδικασία με αυτή που περι- 
γράφεται στην περίπτωση της ανακατασκευής (Κεφ. 
ΒΙ) λαμβάνοντας υπόψη τον πίνακα υπολειπόμενων 
εργασιών που κατατέθηκε στο προηγούμενο στάδιο 
[δικαιολογητικά (γ)]. 

IV. ΕΠΙΣΚΕΥΗ 

Η διαδικασία χορήγησης Σ.Σ. για επισκευή αποτελείται 
από δύο (2) στάδια: 

Ιο στάδιο: Χορήγηση Άδειας Επισκευής 
Ο δικαιούχος, προκειμένου να εκδοθεί άδεια επισκευ¬ 
ής, υποχρεούται, εντός των προθεσμιών που ορίζονται 
στο προηγούμενο κεφάλαιο (Κεφ. Α «ΠΡΟΘΕΣΜΙΕΣ») της 
παρούσας απόφασης, να υποβάλλει αίτηση η οποία υπο¬ 
χρεωτικά θα συνοδεύεται από πλήρη φάκελο μελέτης 
επισκευής η οποία συντάσσεται από ιδιώτη Μηχανικό. Η 
μελέτη επισκευής θα πρέπει να είναι σύμφωνη με όσα 
ορίζονται στις σχετικές αποφάσεις περί Καθορισμού 

Ελάχιστων Υποχρεωτικών Απαιτήσεων για την κατάθεση 
φακέλων επισκευής κτιρίων που έχουν υποστεί βλάβες. 

Επίσης, με την αίτηση αυτή θα υποβάλλονται τα πα¬ 
ρακάτω δικαιολογητικά: 

1/Εκθεση αυτοψίας που εκδόθηκε από την αρμόδια 
Υπηρεσία με την οποία το κτίριο κρίθηκε επισκευάσιμο 

2. Τίτλοι ιδιοκτησίας του πληγέντος ακινήτου (εις δι- 
πλούν στην περίπτωση που δεν έχουν ήδη κατατεθεί), 
συνοδευόμενοι από τοπογραφικό διάγραμμα. 

3. Πρόσφατο πιστοποιητικό ιδιοκτησίας από το αρμό¬ 
διο Υποθηκοφυλακείο ή κτηματολογικό φύλλο από το 
αρμόδιο Κτηματολογικό Γραφείο (εις διπλούν). 

4. Οικοδομική άδεια του πληγέντος κτιρίου (εφόσον 
είχε ανεγερθεί με οικοδομική άδεια). 

5. Βεβαίωση από το Δασαρχείο ή από την αρμόδια 
Υ.ΔΟΜ. σύμφωνα με όσα αναγράφονται στην παρ. 9 του 
κεφαλαίου Γ' «ΓΕΝΙΚΕΣ ΔΙΑΤΑΞΕΙΣ». 

6. Υπεύθυνη δήλωση (εις διπλούν) του Ν. 1599/1986 του 
ιδιοκτήτη (με βεβαιωμένο το γνήσιο της υπογραφής) με 
το παρακάτω κείμενο: 

α) Δεν έχω πάρει άλλο άτοκο δάνειο ή δωρεάν κρατι¬ 
κή αρωγή από άλλο φορέα για το ίδιο ακίνητο λόγω των 
βλαβών που υπέστη το κτίριο από τις κατολισθήσεις 

.και βρίσκεται επί της οδού.στην Τοπική/ 

Δημοτική Κοινότητα.στη Δημοτική Ενότητα. 

του Δήμου.Περιφερειακής Ενότητας. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας των κατολισθήσεων 


γ) Επιθυμώ η δωρεάν κρατική αρωγή να μου δοθεί για 

το κτίριο μου που αναφέρεται στ... υπ’ αρ.Έκθεση 

αυτοψίας και βρίσκεται. 

δ) Τα στοιχεία του ιδιοκτήτη του ακινήτου την ημέρα 

του συμβάντος ήταν. και το κτίριο που αναφέ- 

ρεται στ. 

Έκθεση αυτοψίας είναι αυτό που βρίσκεται στο οικό¬ 
πεδο που περιγράφεται στο υπ’ αριθμ.συμβόλαιο. 

7. Στις περιπτώσεις που το ακίνητο έχει μεταβιβαστεί 
μετά την ημερομηνία του συμβάντος, Υπεύθυνη δήλω¬ 
ση (εις διπλούν) του Ν. 1599/1986, του προκατόχου του 
ακινήτου (με βεβαιωμένο το γνήσιο της υπογραφής) με 
το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από τις κατολισθήσεις.και βρίσκεται επί 

της οδού.στην Τοπική/Δημοτική Κοινότητα στη 

Δημοτική Ενότητα.του Δήμου.Περιφερει¬ 
ακής Ενότητας.ούτε δωρεάν κρατική αρωγή για 

το ίδιο ή άλλο ακίνητο που έχει πληγεί από το προα- 
ναφερόμενο συμβάν. 

8. Φωτοαντίγραφο αστυνομικής ταυτότητας του ιδι¬ 
οκτήτη του ακινήτου. 

9. Φωτογραφίες του πληγέντος κτιρίου. Στις φωτο¬ 
γραφίες αυτές, οι οποίες θα φέρουν το όνομα και την 
υπογραφή του ιδιοκτήτη, θα πρέπει να απεικονίζονται 
οι βλάβες όχι μόνο μεμονωμένα αλλά και σε σχέση με 
το κτίριο. 

10. Στις περιπτώσεις που δεν επιθυμεί δάνειο, Υπεύ¬ 
θυνη δήλωση του Ν. 1599/1986 του ιδιοκτήτη (με βεβαι¬ 
ωμένο το γνήσιο της υπογραφής) ότι επιθυμεί τη λήψη 
μόνο της δωρεάν κρατικής αρωγής. 

11. Υπεύθυνη δήλωση Ν. 1599/1986 του ιδιοκτήτη (εις 
διπλούν με βεβαιωμένο το γνήσιο της υπογραφής) (ή του 


Ειδ. Διαχειριστή σε περίπτωση διηρημένης ιδιοκτησίας), 
ότι έχει λάβει γνώση της τεχνικής έκθεσης όσον αφορά 
τον επιδιωκόμενο βαθμό επισκευής του κτιρίου και ότι 
την αποδέχεται. 

12. Επιπλέον για κτίρια με διηρημενη ιδιοκτησία που 
παρουσιάζουν βλάβες στο φέροντα οργανισμό απαι¬ 
τείται (εις διπλούν): 

α) Πρακτικό Γενικής Συνέλευσης για ορισμό Ειδικού 
Διαχειριστή. 

β) Υπεύθυνη δήλωση του Ν. 1599/1986 του Ειδικού Δι¬ 
αχειριστή (με βεβαιωμένο το γνήσιο της υπογραφής) 
με το παρακάτω κείμενο: 

Δηλώνω ότι αποδέχομαι τον ορισμό μου ως Ειδικού 
Διαχειριστή με τις υποχρεώσεις και τις αρμοδιότητες 
που αναφέρονται στο Ν. 867/1979, δυνάμει του από 
.πρακτικού της Γ ενικής Συνέλευσης των συνιδι¬ 
οκτητών για το κτίριο επί της οδού. αρ. 

της Τοπικής/ Δημοτικής Κοινότητας.Δημοτικής 

Ενότητας.Δήμου. 

γ) Υπεύθυνη δήλωση του Ν. 1599/1986 κάθε ιδιοκτήτη 
(με βεβαιωμένο το γνήσιο της υπογραφής) που συμμε¬ 
τείχε στη Γ ενική Συνέλευση και συμφώνησε στον ορισμό 
του Ειδικού Διαχειριστή, με το ακόλουθο κείμενο: 

Σύμφωνα με το πρακτικό της από.Γ ενικής Συ¬ 

νέλευσης των συνιδιοκτητών, ορίζω ειδικό διαχειριστή 

των συνιδιοκτητών για το κτίριο επί της οδού.αρ. 

.της Τοπικής/ Δημοτικής Κοινότητας.της 

Δημοτικής Ενότητας.του Δήμου.της Περι¬ 
φερειακής Ενότητας .τον/την .του . 

ο/η οποίος/α θα ενεργεί, σύμφωνα με τις διατάξεις του 
Ν. 867/1979, κάθε πράξη και θα υπογράφει κάθε δικαιο- 
πραξία για τη σύναψη δανειστικής σύμβασης, εγγραφή 
υποθήκης και διαχείρισης του δανείου και την εκτέλεση 
των εργασιών για την αποκατάσταση των ζημίων της 
ιδιοκτησίας μου από τις κατολισθήσεις καθώς και των 
φερόντων και κοινοκτήτων στοιχείων του κτιρίου. 

Σημείωση: Η ανωτέρω Υπεύθυνη Δήλωση διαμορφώ¬ 
νεται ανάλογα στην περίπτωση ηου δεν χορηγείται 
δάνειο. 

δ) Πίνακα ποσοστών συνιδιοκτησίας οικοδομής. 

13. Στην περίπτωση πληγέντος κτιρίου που ανήκει σε 
επιχείρηση, (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από 
τον ασφαλιστικό φορέα για την αποκατάσταση του 
κτιρίου, αν έχει αιτηθεί από άλλο δημόσιο φορέα και 
αν έχει εγκριθεί η λήψη αποζημίωσης για τις ίδιες ζη¬ 
μιές εξ αιτίας της εν λόγω κατολίσθησης. Δηλώνεται 
επίσης το ποσό της αποζημίωσης που έχει λάβει και 
η επωνυμία του φορέα. Επιπλέον προσκομίζονται όλα 
τα αποδεικτικά στοιχεία για την αποζημίωση που έχει 
λάβει ή πρόκειται να λάβει από τον άλλο φορέα, όπως 
ασφαλιστήριο συμβόλαιο, απόφαση έγκρισης αποζημί¬ 
ωσης κ.λπ. 

14. Στις περιπτώσεις διατηρητέων κτιρίων ή κτιρίων σε 
παραδοσιακούς οικισμούς κ,λπ. απαιτούνται επίσης όλα 
τα απαραίτητα στοιχεία σχετικά με την απόδειξη του 
χαρακτηρισμού τους. Επιπλέον απαιτείται η έγκριση των 
προτεινόμενων εργασιών επισκευής από τις αρμόδιες 
Υπηρεσίες, η οποία θα προηγείται της έκδοσης άδειας 
επισκευής από την Υπηρεσία. 

Στην περίπτωση που η στεγαστική συνδρομή θα χο¬ 
ρηγηθεί εφάπαξ (σύμφωνα με την κοινή υπουργική από¬ 
φαση περί χορήγησης στεγαστικής συνδρομής) προκει- 
μένου να εκδοθεί η άδεια επισκευής ο ιδιοκτήτης θα 
πρέπει να υποβάλει επιπλέον παραστατικά στοιχεία 
κατάθεσης αμοιβών Μηχανικού για τη μελέτη και την 
επίβλεψη των εργασιών επισκευής. 

Για την έγκριση των εργασιών επισκευής προηγείται 
αυτοψία από Μηχανικό της αρμόδιας Υπηρεσίας παρου¬ 
σία του ιδιοκτήτη και του μελετητή Μηχανικού. 

Μετά την αυτοψία και τον έλεγχο των δικαιολογητι- 
κών, εγκρίνεται η μελέτη επισκευής και εκδίδεται Άδεια 
επισκευής. Στην εν λόγω άδεια καθορίζεται το ποσό 
της στεγαστικής συνδρομής σύμφωνα με όσα ορίζονται 
στην κοινή υπουργική απόφαση περί χορήγησης στεγα- 
στικής συνδρομής και χορηγείται στον ενδιαφερόμενο 
η πρώτη (Α') δόση. 

Επισημαίνεται ότι: 

• Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό Ιδρυμα, ο δικαι¬ 
ούχος πρέπει να προσκομίσει την έγγραφη αρνητική 
απάντηση του Πιστωτικού Ιδρύματος, προκειμένου η 
Υπηρεσία να τροποποιήσει την άδεια επισκευής, ώστε 
να του χορηγηθεί μόνο η δωρεάν κρατική αρωγή σύμ¬ 
φωνα με την κοινή υπουργική απόφαση περί χορήγησης 
στεγαστικής συνδρομής. 

• Η άδεια επισκευής κοινοποιείται στην αρμόδια 
Υ.ΔΟΜ. και στο αρμόδιο Ι.Κ.Α. που ανήκει το πληγέν 
κτίριο. 

2ο στάδιο: Χορήγηση Βεβαίωσης Περαίωσης Εργασιών 
Επισκευής (Β' δόση) 

Μετά την ολοκλήρωση των εργασιών επισκευής και 
εντός του χρόνου ισχύος της άδειας επισκευής (παρ. 5, 
Κεφ. Γ' «ΓΕΝΙΚΕΣ ΔΙΑΤΑΞΕΙΣ» της παρούσας απόφασης), 
προκειμένου να εκδοθεί Βεβαίωση Περαίωσης Εργασι¬ 
ών Επισκευής, ο δικαιούχος υποχρεούται να υποβάλλει 
στην αρμόδια Υπηρεσία αίτηση συνοδευόμενη από τα 
ακόλουθα δικαιολογητικά: 

α) Παραστατικά στοιχεία κατάθεσης αμοιβών Μηχα¬ 
νικού για τη μελέτη και την επίβλεψη των εργασιών 
επισκευής, 

β) Τεχνική έκθεση του ιδιώτη Μηχανικού με αναλυτική 
επιμέτρηση των εργασιών επισκευής. 

Μετά τον έλεγχο των δικαιολογητικών και αφού δι- 
ενεργηθεί αυτοψία για τη διαπίστωση της εκτέλεσης 
των εργασιών επισκευής, εκδίδεται από την αρμόδια 
Υπηρεσία Βεβαίωση Περαίωσης Εργασιών Επισκευής, 
και χορηγείται στο δικαιούχο η δεύτερη (Β') δόση Σ.Σ.. 

Η Βεβαίωση Περαίωσης Εργασιών Επισκευής η οποία 
επέχει θέση αποχαρακτηρισμού του κτιρίου, χρησιμο¬ 
ποιείται για την εξάλειψη υποθήκης στις περιπτώσεις 
που έχει χορηγηθεί δάνειο 

V. ΧΡΗΣΙΜΟΠΟΙΗΣΗ ΣΤΕΓΑΣΤΙΚΗΣ ΣΥΝΔΡΟΜΗΣ ΕΠΙΣ¬ 
ΚΕΥΗΣ ΓΙΑ ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟ¬ 
ΠΕΡΑΤΩΣΗ 

1. Χρησιμοποίηση Σ.Σ. επισκευής σε ανακατασκευή, 
αυτοστέγαση, αποπεράτωση, πριν την έκδοση άδειας 
επισκευής και την εκταμίευση ποσού Σ.Σ. 

Στις περιπτώσεις μετατροπής Σ.Σ. επισκευής σε ανα¬ 
κατασκευή, αυτοστέγαση, αποπεράτωση, η έκδοση της 
άδειας επισκευής αποτελεί απαραίτητη προϋπόθεση, 
προκειμένου να καθοριστεί το ποσό της Σ.Σ. της επι¬ 
σκευής. 


Γ ια την έκδοση της άδειας επισκευής είναι απαραί¬ 
τητη η υποβολή των απαιτούμενων δικαιολογητικών 
(όπως αναγράφονται στο Ιο στάδιο του κεφαλαίου IV 
της παρούσας απόφασης) εντός των προθεσμιών που 
ορίζονται στο Κεφ. Α' «ΠΡΟΘΕΣΜΙΕΣ». 

Μετά την έκδοση της άδειας επισκευής και εντός 
της ισχύος της, απαιτείται υποβολή αίτησης από τον 
δικαιούχο για χρησιμοποίηση της Σ.Σ. για ανακατασκευή 
ή αυτοστέγαση ή αποπεράτωση, συνοδευόμενη από 
Υπεύθυνη Δήλωση (εις διπλούν) στην οποία θα δηλώνει 
ότι επιθυμεί τη μετατροπή της Σ.Σ. επισκευής σε ανα¬ 
κατασκευή ή αυτοστέγαση ή αποπεράτωση . 

α) Χρησιμοποίηση της Σ.Σ. επισκευής για ανακατα¬ 
σκευή 

Η διαδικασία χορήγησης Σ.Σ. χωρίζεται σε τέσσερα 
στάδια: 

Ιο στάδιο : Έκδοση απόφασης χρησιμοποίησης της 
Σ.Σ. επισκευής σε ανακατασκευή 

Μετά την έκδοση της άδειας επισκευής στην οποία 
θα καθορίζεται το ποσό της Σ.Σ. και την αίτηση του 
ενδιαφερομένου για χρησιμοποίηση της Σ.Σ. επισκευής 
για ανακατασκευή, θα εκδίδεται από την αρμόδια Υπη¬ 
ρεσία, απόφαση χρησιμοποίησης της Σ.Σ. επισκευής για 
ανακατασκευή και θα ακυρώνεται η άδεια επισκευής 
βάσει της απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού Σ.Σ. για ανακατασκευή, θα καθορίζεται 
ποσό Σ.Σ. το οποίο θα είναι ίσο με τη Σ.Σ. που αρχικά 
είχε εγκριθεί για την επισκευή του κτιρίου. Το ποσό 
αυτό δεν επιτρέπεται να υπερβαίνει το ποσό της Σ.Σ. 
το οποίο θα προέκυπτε αν το συγκεκριμένο κτίριο είχε 
κριθεί κατεδαφιστέο και ανακατασκευαζόταν. 

Μετά την έκδοση της προαναφερόμενης απόφασης, 
ο ενδιαφερόμενος πρέπει να υποβάλλει στην αρμόδια 
Υ.ΔΟΜ., μελέτη προκειμένου να εκδοθεί άδεια ανέγερ¬ 
σης νέου κτιρίου. 

2ο στάδιο, 3ο στάδιο και 4ο στάδιο:'Εγκριση Σ.Σ., Χο¬ 
ρήγηση Βεβαίωσης Προόδου Εργασιών και Βεβαίωση 
Περαίωσης Εργασιών. 

Προκειμένου ο δικαιούχος να λάβει ολόκληρο το ποσό 
της Σ.Σ. που καθορίστηκε στο προηγούμενο στάδιο θα 
πρέπει να ανακατασκευάσει κτίριο επιφάνειας ή όγκου 
(όπως ορίζεται στην κοινή υπουργική απόφαση περί 
χορήγησης στεγαστικής συνδρομής) μεγαλύτερου ή 
ίσου με Α: 

Λ Β 
Α = —χπ 

Γ 

όπου: 

Α= ελάχιστο εμβαδόν ή όγκος κτιρίου που πρέπει να 
ανακατασκευαστεί 

Β= το ποσό της Σ.Σ. που καθορίστηκε στο Ιο στάδιο 

Γ= η τιμή μονάδος/τ.μ. για ανακατασκευή (ανάλογα με 
τη χρήση του κτιρίου) 

π = ποσοστό επί τοις εκατό, ανάλογα με τη χρήση, 
όπως αυτό καθορίζεται στην κοινή υπουργική απόφαση 
περί χορήγησης στεγαστικής συνδρομής και αφορά στο 
ελάχιστο απαιτούμενο εμβαδόν που πρέπει να ανακα¬ 
τασκευαστεί για τη χορήγηση ολόκληρου του ποσού 
Σ.Σ. ανακατασκευής. 

Κατά τα λοιπά για το 2ο 3ο και 4ο στάδιο χορήγησης 
Σ.Σ ισχύουν όσα προαναφέρθηκαν στο 2ο, 3ο και 4ο 
στάδιο της ανακατασκευής. 

β) Χρησιμοποίηση της Σ.Σ. επισκευής για αυτοστέγαση 
Η διαδικασία χορήγησης Σ.Σ. χωρίζεται σε δύο στάδια: 
Ιο στάδιο: Έκδοση Απόφασης χρησιμοποίησης Σ.Σ. 
επισκευής για αυτοστέγαση 
Μετά την έκδοση της άδειας επισκευής στην οποία 
θα καθορίζεται το ποσό της Σ.Σ. και την αίτηση του 
δικαιούχου για χρησιμοποίηση της Σ.Σ. επισκευής για 
αυτοστέγαση, θα εκδίδεται από την αρμόδια Υπηρεσία 
απόφαση μετατροπής της Σ.Σ. επισκευής για αυτοστέ¬ 
γαση και θα ακυρώνεται η άδεια επισκευής βάσει της 
απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού Σ.Σ. για αυτοστέγαση θα καθορίζεται ποσό 
Σ.Σ. το οποίο θα είναι ίσο με τη Σ.Σ. που αρχικά είχε 
εγκριθεί για την επισκευή του κτιρίου. Το ποσό αυτό δεν 
επιτρέπεται να υπερβαίνει το ποσό της Σ.Σ. το οποίο 
θα προέκυπτε αν το συγκεκριμένο κτίριο είχε κριθεί 
κατεδαφιστέο και ανακατασκευαζόταν. 

2ο στάδιο: Έγκριση Σ.Σ. για αυτοστέγαση 
Μετά την έκδοση της προαναφερόμενης απόφασης 
και εντός δεκαοκτώ μηνών (18) μηνών από την ημερομη¬ 
νία έκδοσης της, ο ενδιαφερόμενος πρέπει να υποβάλλει 
στην αρμόδια Υπηρεσία, αίτηση συνοδευόμενη από τα 
δικαιολογητικά που αναφέρθηκαν στο 2° στάδιο της 
αυτοστέγασης. 

Προκειμένου ο δικαιούχος να λάβει ολόκληρο το ποσό 
της Σ.Σ. που καθορίστηκε στο προηγούμενο στάδιο θα 
πρέπει να αγοράσει κτίριο επιφάνειας μεγαλύτερης ή 
ίσης με Α: 


Α= το ελάχιστο εμβαδόν κτιρίου που πρέπει να αγο¬ 
ραστεί 

Β= το ποσό της Σ.Σ. που καθορίστηκε στο Ιο στάδιο 

Γ= η τιμή μονάδος/τ.μ. για ανακατασκευή (ανάλογα με 
τη χρήση του κτιρίου) 

π = ποσοστό επί τοις εκατό όπως αυτό καθορίζεται 
στην κοινή υπουργική απόφαση περί χορήγησης στεγα- 
στικής συνδρομής και αφορά στο ελάχιστο απαιτούμενο 
εμβαδόν αγοραζόμενου κτιρίου για τη χορήγηση Σ.Σ. 
ανακατασκευής-αυτοστέγασης, ανάλογα με τη χρήση. 

Κατά τα λοιπά (προθεσμίες και δικαιολογητικά) ισχύ¬ 
ουν όσα προαναφέρθηκαν στα στάδια της αυτοστέ¬ 
γασης. 

γ) Χρησιμοποίηση της Σ.Σ. επισκευής για αποπερά¬ 
τωση 

Μετά την έκδοση για άδεια επισκευής, στην οποία 
θα καθορίζεται το ποσό της Σ.Σ. και την αίτηση του 
ενδιαφερομένου για χρησιμοποίηση της Σ.Σ. επισκευής 
για αποπεράτωση, θα εκδίδεται από την αρμόδια Υπη¬ 
ρεσία, απόφαση χρησιμοποίησης της Σ.Σ. επισκευής για 
αποπεράτωση και θα ακυρώνεται η άδεια επισκευής 
βάσει της απόφασης αυτής. 

Στην απόφαση αυτή, η οποία επέχει θέση Βεβαίω¬ 
σης Καθορισμού Σ.Σ. για αποπεράτωση, θα καθορίζεται 
ποσό Σ.Σ. το οποίο θα είναι ίσο με τη Σ.Σ. που αρχικά 
είχε εγκριθεί για την επισκευή του κτιρίου. 

Μετά την έκδοση της προαναφερόμενης απόφασης 
ακολουθείται η διαδικασία χορήγησης Σ.Σ. όπως προα- 
ναφέρθηκε στην παράγραφο της αποπεράτωσης (Κεφ. 
Β παρ. III). 


2. Χρησιμοποίηση της Σ.Σ. επισκευής νια ανακατα¬ 
σκευή ή αυτοστέγαση ή αποπεράτωση μετά την έκδοση 
άδειας επισκευής και την εκταμίευση ποσού Σ.Σ. 

Εντός της ισχύος της αδείας επισκευής απαιτείται η 
υποβολή αίτησης από τον ιδιοκτήτη για χρησιμοποίηση 
της Σ.Σ. επισκευής για ανακατασκευή ή αυτοστέγαση 
ή αποπεράτωση συνοδευόμενη από Υπεύθυνη Δήλωση 
(εις διπλούν) στην οποία θα δηλώνει ότι επιθυμεί τη 
μετατροπή της Σ.Σ. επισκευής σε ανακατασκευή ή αυ¬ 
τοστέγαση ή αποπεράτωση. 

Ταυτόχρονα με την αίτηση για την χρησιμοποίηση 
της Σ.Σ. επισκευής για ανακατασκευή ή αυτοστέγαση ή 
αποπεράτωση (εντός της ισχύος της αδείας επισκευής), 
θα πρέπει να κατατεθούν και τα δικαιολογητικά του 2ου 
σταδίου όπως προαναφέρθηκαν στο παρόν κεφάλαιο, 
κατά περίπτωση. 

Η Υπηρεσία θα εκδίδει ταυτόχρονα την απόφαση με¬ 
τατροπής Σ.Σ. επισκευής για ανακατασκευή ή αυτοστέ¬ 
γαση ή αποπεράτωση και την αντίστοιχη Έγκριση Σ.Σ. 

Στην απόφαση χρησιμοποίησης Σ.Σ. επισκευής για 
ανακατασκευή ή αυτοστέγαση ή αποπεράτωση θα βε¬ 
βαιώνεται το ίδιο το ποσό Σ.Σ. το οποίο είχε εγκριθεί 
με την άδεια επισκευής. 

Με την έγκριση Σ.Σ. θα εγκρίνεται το ίδιο ποσό Σ.Σ. 
που είχε εγκριθεί με την άδεια επισκευής εφόσον πλη- 
ρούνται οι προϋποθέσεις που αναφέρθηκαν και ανάλογα 
με την περίπτωση. Σε αντίθετη περίπτωση θα εγκρίνε- 
ται το μειωμένο ποσό. 

Στην περίπτωση ανακατασκευής ή αποπεράτωσης ως 
ποσό Α' δόσης στην έγκριση θα αναγράφεται το ποσό 
της Α' δόσης που είχε εγκριθεί με την άδεια επισκευής 
και το οποίο έχει ήδη αναληφθεί. Το υπολειπόμενο εγκε¬ 
κριμένο ποσό της Σ.Σ. θα χορηγείται σε Β' και Γ' δόση 
όπως στην περίπτωση ανακατασκευής ή αποπεράτωσης 
(Κεφ. ΒΙ, ΒΙΝ) και σύμφωνα με τη σχετική κοινή υπουργι¬ 
κή απόφαση περί χορήγησης στεγαστικής συνδρομής. 

Στις περιπτώσεις αυτοστέγασης που η Σ.Σ. χορηγείται 
εφάπαξ στην έγκριση θα αναγράφεται το εγκεκριμένο 
ποσό και το ποσό που θα χορηγείται με την έγκριση 
αυτή θα είναι το υπολειπόμενο ποσό της Σ.Σ. 

3. Σε όλες τις περιπτώσεις χρησιμοποίησης της Σ.Σ. 
επισκευής για ανακατασκευή ή αυτοστέγαση ή απο¬ 
περάτωση, η χορήγηση της Σ.Σ. θα πραγματοποιείται 
μετά τη διαπίστωση της κατεδάφισης του πληγέντος 
κτιρίου από την Υπηρεσία. 

4. Αν ο δικαιούχος μελλοντικά επιθυμεί νέα μετατροπή 
της Σ.Σ., αυτή θα πρέπει να αιτηθεί εντός των τεσσά¬ 
ρων (4) ετών από την ημερομηνία έκδοσης της αρχικής 
άδειας επισκευής. 

Γ. ΓΕΝΙΚΕΣ ΔΙΑΤΑΞΕΙΣ 

1. Κατά την κατάθεση αίτησης του ιδιοκτήτη με τα 
απαιτούμενα κατά περίπτωση δικαιολογητικά θα γίνεται 
έλεγχος πληρότητας του φακέλου από την Υπηρεσία 
σε σχετικό έντυπο. Ο ενδιαφερόμενος θα παραλαμβά- 
νει ενυπόγραφα αντίγραφο του εντύπου, για τις τυχόν 
ελλείψεις, προκειμένου να συμπληρωθεί ο φάκελος και 
να είναι πλήρης εντός των κατά περίπτωση προθεσμιών 
όπως αυτές ορίζονται στην παρούσα απόφαση, διαφο¬ 
ρετικά η αίτηση θα τίθεται στο Αρχείο με απόφαση του 
Προϊσταμένου της αρμόδιας Υπηρεσίας. 

Στην περίπτωση που κατά την ημερομηνία υποβολής 
της αίτησης δεν είναι δυνατή η προσκόμιση δικαιολο- 
γητικών που σχετίζονται με Δημόσια ή Δημοτική Αρχή ο 

ιδιοκτήτης, σε αντικατάσταση τους, θα υποβάλει Υπεύ¬ 
θυνη Δήλωση του Ν.1599/1986, στην οποία θα δηλώνει 
ότι έχει ήδη προβεί στην υποβολή αίτησης (παρ. 14 του 
παρόντος κεφαλαίου) για την έκδοση των προαναφε- 
ρόμενων δικαιολογητικών, προκειμένου ο φάκελος να 
θεωρηθεί πλήρης. 

2. Κατά τον έλεγχο των δικαιολογητικών από τον 
αρμόδιο υπάλληλο στα στάδια χορήγησης στεγαστικής 
συνδρομής, εφόσον προκύψει η αναγκαιότητα διόρθω¬ 
σης ή συμπλήρωσης δικαιολογητικών, η Υπηρεσία θα 
ενημερώνει τον ιδιοκτήτη εγγράφως προκειμένου να 
προσκομίσει τα δικαιολογητικά αυτά εντός των κατά 
περίπτωση προθεσμιών όπως αυτές ορίζονται στην πα¬ 
ρούσα απόφαση. 

Αν η αναγκαιότητα διόρθωσης ή συμπλήρωσης δικαι- 
ολογητικών προκύψει μετά τη λήξη των προθεσμιών αυ¬ 
τών η Υπηρεσία θα ενημερώνει τον ιδιοκτήτη εγγράφως 
(με αποδεικτικό παραλαβής) ότι έχει προθεσμία τρεις 
(3) μήνες από την παραλαβή της έγγραφης ενημέρωσης 
για την προσκόμιση των εν λόγω δικαιολογητικών δια¬ 
φορετικά η αίτηση θα τίθεται στο Αρχείο με απόφαση 
του Προϊσταμένου της αρμόδιας Υπηρεσίας. 

3. Η αδυναμία υποβολής αίτησης με τα απαιτούμε- 
να κατά περίπτωση δικαιολογητικά για χορήγηση Σ.Σ. 
εντός των προθεσμιών (εξαιρούνται οι προθεσμίες που 
ορίζονται στην κοινή υπουργική απόφαση περί χορή¬ 
γησης στεγαστικής συνδρομής), οφειλομένη σε λόγους 
(κωλύματα) ανεξάρτητους της θέλησης του ιδιοκτήτη, 
θα γνωστοποιείται στην αρμόδια Υπηρεσία με Υ.Δ. του 
Ν.1599/1986, πριν τη λήξη των προθεσμιών. 

Στη συνέχεια και μετά τη λήξη των προθεσμιών η αρ¬ 
μόδια Υπηρεσία θα ενημερώνει εγγράφως τον ιδιοκτήτη 
για το ότι δεν είναι δυνατή η συνέχιση της διαδικασίας 
χορήγησης Σ.Σ. 

Μετά την άρση του κωλύματος (και εφόσον πληρού- 
νται τα αναφερόμενα στην παράγραφο 14 του παρόντος 
κεφαλαίου) και ύστερα από αίτηση του ιδιοκτήτη συνο- 
δευόμενη από τα σχετικά δικαιολογητικά, θα εξετάζεται 
από τη Δ.Α.Ε.Φ.Κ. η δυνατότητα χορήγησης παράτασης 
και θα εκδίδεται σχετική απόφαση. Η αίτηση του ιδιο¬ 
κτήτη θα πρέπει να υποβληθεί εντός ενός (1) μηνός από 
την ημερομηνία έκδοσης των σχετικών δικαιολογητικών 
από τα οποία αποδεικνύεται η ημερομηνία άρσης του 
κωλύματος. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, οι εκκρεμοδικίες σχε¬ 
τικά με την ιδιοκτησία του πληγέντος ακινήτου ή τη 
δικαστική διανομή του και η καθυστέρηση υποβολής 
δικαιολογητικών λόγω ανωτέρας βίας ή οφειλόμενη σε 
υπαιτιότητα Δημοτικής ή Δημόσιας Αρχής. 

Η χορηγούμενη παράταση θα υπολογίζεται ως το 
χρονικό διάστημα από την ημερομηνία που προκύπτει 
το κώλυμα μέχρι την ημερομηνία λήξης των κατά περί¬ 
πτωση προθεσμιών (όπως αυτές ορίζονται στην παρού¬ 
σα απόφαση) ή την ημερομηνία άρσης του κωλύματος 
εφόσον γίνει πριν τη λήξη των προθεσμιών. 

4. Επιτρέπεται η αλλαγή της Σ.Σ. ανακατασκευής σε 
αυτοστέγαση ή αποπεράτωση μετά την έκδοση της 
Βεβαίωσης Καθορισμού Σ.Σ. Ανακατασκευής, με την 
προϋπόθεση ότι η αλλαγή θα αιτηθεί εντός της προ¬ 
θεσμίας του ενός (1) έτους από την ημερομηνία έκδοσης 
της Βεβαίωσης Καθορισμού Σ.Σ. 

Ανακατασκευής και στη συνέχεια θα εκδίδεται νέα 


Βεβαίωση Καθορισμού Σ.Σ. Αυτοστέγασης ή Αποπε¬ 
ράτωσης. 

Η συνέχιση της διαδικασίας χορήγησης Σ.Σ. θα είναι η 
ίδια με αυτή που προαναφέρθηκε στην παρούσα απόφα¬ 
ση για τις περιπτώσεις αυτοστέγασης ή αποπεράτωσης. 

Σε περίπτωση που μελλοντικά ο ενδιαφερόμενος ενδι¬ 
αφερθεί για νέα αλλαγή της Σ.Σ. θα πρέπει να υποβάλει 
αίτηση, εντός της προαναφερόμενης προθεσμίας του 
ενός (1) έτους από την ημερομηνία έκδοσης της αρχικής 
Βεβαίωσης Καθορισμού Σ.Σ. Ανακατασκευής. 

5. Η ισχύς της αδείας επισκευής καθορίζεται σε τέσ¬ 
σερα (4) χρόνια. Μετά το πέρας των τεσσάρων (4) ετών, 
δεν είναι δυνατή η περαιτέρω παράταση της εκτός από 
τις περιπτώσεις κωλύματος όπως ορίζεται στην παρ. 3 
του παρόντος κεφαλαίου. 

6. Οι ενστάσεις κατά πράξεων της αρμόδιας Υπη¬ 
ρεσίας και οι αιτήσεις για επανεξέταση κτιρίων είναι 
εμπρόθεσμες, εφόσον υποβάλλονται εντός τριών (3) 
μηνών από την ημερομηνία παραλαβής της σχετικής 
πράξης από τον ιδιοκτήτη. Η απόφαση εκδίκασης έν¬ 
στασης είναι τελεσίδικη και δεν επιδέχεται περαιτέρω 
ενστάσεως ή αιτήσεως θεραπείας. 

7. Στις περιπτώσεις πληγέντων κτιρίων για τα οποία 
δεν υπάρχουν τίτλοι ιδιοκτησίας (π.χ. οικισμοί προυφι- 
στάμενοι του 1923 κλπ) για την απόδειξη της κυριότητας 
του ακινήτου απαιτείται η προσκόμιση δηλώσεων του 
Ν.1599/1986 του ιδιοκτήτη και δύο μαρτύρων για 20ετή 
νομή (εις διπλούν) οι οποίες θα συνοδεύονται από το- 
πογραφικό διάγραμμα (εις διπλούν). Στις περιπτώσεις 
αυτές απαιτείται και πρόσφατο αντίγραφο μερίδας από 
το Υποθηκοφυλακείο ή αντίγραφο κτηματολογικού φύλ¬ 
λου από το αρμόδιο Κτηματολογικό Γραφείο. 

Στις Υπεύθυνες Δηλώσεις που θα κατατεθούν, το ακί¬ 
νητο θα περιγράφεται όσο το δυνατόν με ακρίβεια και 
θα αναγράφεται πέραν των άλλων, ότι: «υποβάλλονται 
σύμφωνα με όσα ορίζονται στην παρ. 3 του άρθρου 5 
της από 28.7.1978 Π.Ν.Π που κυρώθηκε με τον Ν. 867/1979, 
για την απόδειξη της κυριότητας του ακινήτου». 

8. Σε κάθε στάδιο χορήγησης Σ.Σ. οι Υπεύθυνες Δη¬ 
λώσεις θα προσκομίζονται με βεβαιωμένο το γνήσιο 
της υπογραφής. 

9. Η Βεβαίωση του Δασαρχείου, όπως προαναφέρθηκε, 
μπορεί να αντικατασταθεί με Βεβαίωση από την Υ.ΔΟΜ. 
στις περιπτώσεις που μπορεί να βεβαιωθεί ότι το πλη- 
γέν κτίριο βρίσκεται α) εντός σχεδίου πόλεως ή εντός 
οικισμού με εγκεκριμένο ρυμοτομικό σχέδιο ή β) εντός 
νομίμως υφιστάμενου προ του έτους 1923 οικισμού ή 
γ) εντός των ορίων οικισμού μέχρι 2000 κατοίκους ορι- 
οθετημένου σύμφωνα με το Π.δ. 24.4.1985 (ΦΕΚΙδΙΔ'). 

10. Στις περιπτώσεις χορήγησης Σ.Σ. για ανακατα- 
σκευή, η «Εγκριση Σ.Σ. Ανακατασκευής ή Αυτοστέγασης 
ή Αποπεράτωσης» θα χορηγείται μετά τη διαπίστωση 
της κατεδάφισης του πληγέντος κτιρίου. 

Εξαίρεση αποτελούν οι περιπτώσεις κτιρίων που 
έχουν κριθεί ως κτίρια δομημένα από ευτελή υλικά ή 
ασύμφορα επισκευής και ανακατασκευάζονται στην ίδια 
θέση, όπου η κατεδάφιση του πληγέντος κτιρίου θα 
πραγματοποιείται σε χρονικό διάστημα όχι μεγαλύτερο 
των τεσσάρων (4) ετών από την χορήγηση της Α' δόσης. 
Επισημαίνεται ότι θα επιβάλλονται στους δικαιούχους, 
οι κυρώσεις που προβλέπονται από τις οικείες κοινές 
υπουργικές αποφάσεις εφόσον παρέλθει χρονικό διά¬ 
στημα μεγαλύτερο των τεσσάρων (4) ετών χωρίς να 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


33199 


έχει πραγματοποιηθεί η κατεδάφιση του πληγέντος 
κτιρίου. Σε κάθε περίπτωση πριν από την χορήγηση της 
τελευταίας δόσης της Σ.Σ. απαιτείται η κατεδάφιση του 
πληγέντος κτιρίου. 

11. Η κατεδάφιση του πληγέντος κτιρίου θα διαπιστώ¬ 
νεται μετά από αυτοψία που θα διενεργείται από δύο 
Μηχανικούς της αρμόδιας Υπηρεσίας και θα εκδίδεται 
σχετική Βεβαίωση, μετά από αίτηση του ενδιαφερομένου. 

12. Εφόσον οι πράξεις που εκδίδονται από την αρμό¬ 
δια Υπηρεσία εγκρίνουν τη χορήγηση Άτοκου Δανείου, 
κοινοποιούνται στο Πιστωτικό'Ιδρυμα το οποίο επιλέγει 
ο ενδιαφερόμενος. Ο ενδιαφερόμενος συνάπτει δανει¬ 
στική σύμβαση με το Πιστωτικό'Ιδρυμα το οποίο του 
χορηγεί το ποσό του Δανείου όπως αναγράφεται στην 
εγκριτική απόφαση ενώ το ποσό της Δ.Κ.Α. του το χο¬ 
ρηγεί η αρμόδια Υπηρεσία. 

13. Στις περιπτώσεις που αποδεδειγμένα δεν χορηγή¬ 
θηκε δάνειο από Πιστωτικό'Ιδρυμα σε δικαιούχο, εφόσον 
εντός των επτά (7) ετών από τη Βεβαίωση Καθορισμού 
Σ.Σ. για ανακατασκευή ή των τεσσάρων (4) ετών από την 
έκδοση άδειας επισκευής, υπάρξει δυνατότητα λήψης 
δανείου, ο δικαιούχος δύναται να αιτηθεί τη χορήγη¬ 
ση του δανείου. Το δάνειο θα κατανεμηθεί σε δόσεις 
σύμφωνα με όσα ορίζονται στην κοινή υπουργική από¬ 
φαση περί χορήγησης στεγαστικής συνδρομής και θα 
χορηγηθεί βάσει των εργασιών που έχουν εκτελεστεί, 
ακολουθώντας τη διαδικασία και τις προθεσμίες που 
προαναφέρθηκαν για τις περιπτώσεις πληγέντων κτι¬ 
ρίων για τα οποία χορηγείται δάνειο. 


14. Στην περίπτωση που απαιτείται η προσκόμιση 
σχετικών εγγράφων από άλλη Δημόσια Υπηρεσία, ο 
ιδιοκτήτης οφείλει να έχει υποβάλει τη σχετική αίτηση 
με τα απαιτούμενα δικαιολογητικά προς την Υπηρεσία 
αυτή, τουλάχιστον 51 ημέρες (ή όσος χρόνος προβλέ- 
πεται από τις κείμενες διατάξεις για τη διεκπεραίωση 
του αιτήματος, προσαυξημένος κατά μια (1) επιπλέον 
ημέρα), πριν από τη λήξη των κατά περίπτωση προ¬ 
θεσμιών που αναφέρονται στην παρούσα απόφαση. Η 
παρούσα διάταξη αφορά στις παραγράφους (1) και (3) 
του παρόντος κεφαλαίου. 

15. Τα προαναφερόμενα στο παρόν κεφάλαιο δύναται 
να εφαρμοστούν: α) στις περιπτώσεις κτιρίων που ανή¬ 
κουν σε επιχειρήσεις και β) στις περιπτώσεις κτιρίων 
που ανήκουν σε επιχειρήσεις που δραστηριοποιούνται 
στην πρωτογενή γεωργική παραγωγή, τη μεταποίηση 
και την εμπορία γεωργικών προϊόντων ή σε επιχειρή¬ 
σεις που δραστηριοποιούνται στην παραγωγή, τη με¬ 
ταποίηση και την εμπορία προϊόντων αλιείας και υδα¬ 
τοκαλλιέργειας, εφόσον, όπως προαναφέρθηκε, εντός 
τεσσάρων (4) ετών από την εκδήλωση του γεγονότος 
δύναται α) να χορηγηθεί η Έγκριση Σ.Σ. για ανακατα¬ 
σκευή, αυτοστέγαση ή αποπεράτωση ή η άδεια επισκευ¬ 
ής και να συναφθεί η σχετική δανειστική σύμβαση ή 
β) να καταβληθεί το σύνολο της Σ.Σ., αντίστοιχα. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 


ΠΙΝΑΚΑΣ ΥΠΟΛΕΙΠΟΜΕΝΩΝ ΕΡΓΑΣΙΩΝ 


ΠΡΟΤΕΙΝΟΜΕΝΕΣ ΕΡΓΑΣΙΕΣ & ΠΡΟΫΠΟΛΟΓΙΣΜΟΣ 

ΓΙΑ ΤΗΝ ΑΠΟΠΕΡΑΤΩΣΗ: Κατοικίας / Επαγγελματικού χώρου 

Αριθ.Οικοδομικής άδειας :. 

Αριθ. Ορόφων:. 

Ιδιοκτήτης:. 

Δήμος:.Συνοικία:.Οδός/αριθ. 


Χρήση 

2 

ΠΊ 

Κόστος/ πι 2 

Δαπάνη 

Εμβαδόν κατοικίας 


Τιμή ανακατασκευής 
όπως ορίζεται στην 

Κ.Υ.Α. 


Εμβαδόν επαγ/βιοτεχνικού χώρου 


Τιμή ανακατασκευής 
όπως ορίζεται στην 

Κ.Υ.Α. 



Συνολική δαπάνη 

ΥΠΟΛΕΙΠΟΜΕΝΕΣ ΕΡΓΑΣΙΕΣ ΤΟΥ ΚΤΙΡΙΟΥ ΜΕ Φ.Ο. ΑΠΟ ΟΠΛ. ΣΚΥΡΟΔΕΜΑ: 

(Περίληψη): 


Α/Α 

ΕΡΓΑΣΙΕΣ 

ΚΑΤΟΙΚΙΑ 

ΕΠΑΓΓΕΛΜΑΤΙΚΟΣ 

ΧΩΡΟΣ 

ΑΠΑΙΤΟΥΜΕΝΗ 

ΔΑΠΑΝΗ 

(€) 

ΠΟΣΟΣΤΟ ΕΠΙ ΣΥΝΟΛΙΚΗΣ ΔΑΠΑΝΗΣ 

(%) 

1 

Αδεία-χωματουργίκά-θεμελίωση-Φ.Ο. κτιρίου 

40% 

45% 


2 

Τοιχοποιία πλήρωσης 

10% 

8% 


3 

Μονώσεις 

2 % 

2% 


4 

Κάσες-Σωληνώσείς (Ηλεκτρικές-Υδραυλίκές) 

6 % 

6% 


5 

Επιχρίσματα 

10 % 

10% 


6 

Μαρμαρίκές εργασίες 

2 % 

2% 


7 

Δάπεδα - Επενδύσεις 

10 % 

10% 


8 

Είδη υγιεινής και εξαρτήματα 

1 % 

1% 


9 

Κουφώματα - Ερμάρια - (Ξυλουργικά) 

5% 

2% 


10 

Σιδηρουργικά 

1% 

2% 


11 

Τζάμια 

1% 

3% 


12 

Χρωματισμοί 

5% 

5% 


13 

Θέρμανση (πλήρης εγκατάσταση) 

6% 

3% 


14 

Λοιπές εργασίες 

1% 

1% 



Σύνολο δαπάνης 

100% 

100% 




Ποσό προς έγκριση 




Ημερομηνία. 

Ο ΣΥΝΤΑΚΤΗΣ ΜΗΧΑΝΙΚΟΣ 


Ο ΜΗΧΑΝΙΚΟΣ ΤΗΣ ΥΠΗΡΕΣΙΑΣ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Δεκεμβρίου 2015 

Ο ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






























